قصة إنتقام من العالم الآخر بقلم أحمد محمود شرقاوي
#000005
بس شرب الحشيش في البيت يوميا هو اللي كان مسببلي كل المشاكل في حياتي, الحشيش
كان بيحوله لوحش, بيضرب ويهدد بالقتل ويعذب بدون أي رحمة أو شفقة, وكل ما كنت
بشتكي كانوا بيقولوا ده ابن عمك وكل الرجالة كدا وان شاء الله ربنا هيهديه, لحد
ما بدأت فعلا أخاف منه, واخاف على حياتي, وبقيت كل ليلة بقفل على نفسي بالمفتاح
خوفا من تقلباته المُخيفة, خاصةً انه مسك السكينة عليا اكتر من مرة وكان هيقتلني,
كان مجنون فعلا وعقله ضارب..
#000007
قعدت ليلتها حزينة أوي وكل الذكريات تراكمت عليا, خاصةً من أول يوم اتقدملي ابن
عمي, كان متقدملي قبلها شخص متدين ومحترم بس أهلي رفضوه, ووافقوا على ابن عمي رغم
انه سيء الخُلق وبتاع مشاكل كتير, بس عشان كان مرتاح ماديا والإسم ابن عمي, أعراف
فاسدة بيفضلوها على الدين اللي مقالش ان أب يرمي بنته الرمية دي لواحد ولا بيصلي
ولا يعرف ربنا, ووسط حزني على حالي ودعواتي لربنا بالخلاص من الحياة دي سمعت خبط
على الباب, كان هو جوزي خالد, وكان صوته بيدل انه شارب حشيش وبانجو ومسطول على
الآخر, رديت عليه من جوة الأوضة بخوف وسألته:
#000008
لقيته بكل سماجة قال:
#000009
- قولتلك ميت مرة لما تفوق من القرف ده ابقا أجيلك
#000010
وكانت الكلمة اللي خلته يتحول لوحش, بدأ يخبط على الباب بعنف وانا جوة بترعش من
الخوف, وبدأ يطلب مني أفتح الباب بثورة كبيرة, فضلت مكاني بترعش لحد ما هددني انه
هيشوه وشي بمية نار لو مفتحتش, وخفت اكتر وانكمشت على نفسي جمب السرير وانا بدعي
ربنا يعدي الليلة على خير..
#000011
لحد ما سكت تماما وبعد عن الباب, حمدت ربنا وخدت نفسي بالعافية, وفجأة, سمعت ضربة
عنيفة على كالون الباب بالشاكوش, كان بيكسر الباب عليا, ودي حاجة تقول انه هيدخل
يموتني طالما وصل للمرحلة دي من الثورة, اتشاهدت مكاني الشهادتين عشان لو كانت
أخر ليلة في عمري..
#000012
وضربة ورا التانية لحد ما اتكسر الباب تماما ولقيته داخل عليا, كان شيطان, شيطان
داخل ينتقم مني وفي ايده سكينة ضخمة, قمت من مكاني وحاولت أهرب منه لحد ما اتخبط
في الكرسي ووقع في الأرض, وقبل ما يتحرك طلعت أجري وفتحت باب الشارع وخرجت أجري
في الشارع وانا قلبي بيدق بعنف وهموت من الخوف, وسمعت صوت صراخه في البيت وهو
بيقسم انه هيقتلني, بس انا مستنتش لحظة وطلعت أجري واجري لحد ما دخلت في شارع
مظلم تماما, والبلد بالليل كانت هادية وساكتة تماما, وسمعت صوت خطوات جوزي بيجري
ورايا عشان يلحقني, وفي لحظة لقيت باب بيت قديم بيتفتح وست عجوزة بتشاورلي عشان
#000013
ومن تعبي وخوفي سمعت كلامها ودخلت انام, كان فيه سرير قديم جدا مددت عليه ونمت,
كانت الساعة تقريبا 10 بالليل, ونمت وانا حاسة اني وقعت في غيبوبة عميقة جدا,
كأني روحت لعالم تاني خالص, بس على الساعة 12 تقريبا سمعت صوت غليظ جوة البيت
#000017
"انت جيت يا عبد الغفار"
#000020
"قولتلك انا مش هعمل أي حاجة من دي"
#000023
"تبقا حكمتي على نفسك بالموت"
#000024
وسمعت صوت صراخ رهيب, انكمشت مكاني وحسيت ان قلبي هيخرج من مكانه, وفي لحظة سمعت
خطوات بتجري ناحية الاوضة اللي نايمة فيها, وشوفت بنت شابة بتدخل الاوضة ودخل
وراها راجل ضخم وشكله عامل زي الشيطان, وعلى السرير اللي انا نايمة عليه طعنها
اكتر من عشر طعنات, كنت شايفة المشهد وبتنفض, مرعوبة..
#000025
شوفت الدم وهو نازل من جسم البنت, وشوفت عنيها وهي بتبص ناحيتي وبتمد ايديها عشان
انقذها, وصرخت, صرخت وجريت على برة, حاوت أفتح الباب مرة واتنين بس مكانش بيفتح,
ومن ورايا سمعت صوت العجوزة بتقول:
#000026
بصتلها برعب وقولتلها:
#000028
- قتلها من زمان وخلصت القصة متخافيش
#000030
رجعت للست وانا مذهولة لقتها طلبت مني أقعود, قعدت جمبها وانا بترعش عشان تقول:
#000032
- انا حاسة بكل اللي انتي فيه يا بنتي
#000033
- طيب مين دول انا مش فاهمة حاجة
#000034
حسيت اني هموت من الخوف وقلت:
#000036
- طيب وانا ممكن اتقتل انا كمان
#000037
- لا انتي مش هتموتي هو اللي هيموت
#000038
في اللحظة دي اتكسر الباب ودخل جوزي, وفي لحظة لقيت واحدة شبهي أوي بتجري وتدخل
الاوضة, ودخل وراها بالسكين وهو بيسب ويلعن, وكأنه مش شايفني اطلاقا, طلبت مني
وقتها الست أخرج, ووانا خارجة بجري سألتها سؤال واحد:
#000042
وجريت بأقصى سرعتي وخرجت للشارع ومنه رجعت بيتي من تاني وانا ميتة من الخوف, قفلت
عليا باب الاوضة ودعيت رنا يسترها عليا لحد الصبح بس, وتاني يوم سمعت هرج ومرج
قدام الباب, ولقيت أهل البلد شايلين جثة جوزي وبيقولوا انهم لقوا باب بيت فتحية
القديم المهجور مكسور, ولما دخلوا لقوا جوزي ميت جوة, وشكله كان بيتعاطى حاجة في
البيت المهجور ومات لأنه كان مشهور عنه التعاطي..
#000044
ومات جوزي بطريقة أغرب من الخيال واتدفن وفضلت متكتمة على الموضوع تماما, لحد ما
جتلي واحدة ست تالت يوم العزاء وفضلت معايا لآخر العزاء وبعدها قالتلي:
#000045
جسمي كله اتخشب وقولتلها:
#000047
- فتحية اللي دافعت عنك من الموت
#000048
- انا خالتك أم محمد ساكنة في البيت اللي جمب بيت فتحية الله يرحمها وشوفتك ليلة
ما دخلتي عندها وبعدها جوزك دخل وراكي بساعتين, بس كنت عارفة انها هتحميكي
#000050
"فتحية الله يرحمها كانت جارتي من سنين طويلة أوي, كانت ست سكرة وكل الناس
بيحبوها, لحد ما اتجوزت راجل هو والشيطان واحد اسمه عبد الغفار, كان بيضربها
ويعذبها ويشغلها عبدة تحت ايده, وكانت يوميا بتطلع من البيت متعورة ومتبهدلة, ومع
ذلك كانت صابرة وبتدعي ربنا محدش يتظلم كدا بعدها, لحد ما بدأ يطلب منها تشتغل في
البيوت خدامة بعد ما تيجي من شغل الأرض عشان يعرف يجيب الكيف بتاعه, وطبعا رفضت
تماما لحد ما اتهور عليها في ليلة وقتلها"
#000052
"وفضل البيت مهجور لسنين بس هي فضلت محافظة على صداقتنا وكانت بتزورني, كنت
بشوفها دايما الله يرحمها, لحد ما حصلت مشكلتك ودخلتك بيتها وبعدها استدرجت جوزك
بواحدة شبهك لحد ما دخل البيت وانتقمت منه, انتقمت منه عشان متتأذيش زيها"
#000053
كنت حاسة اني بسمع حاجة من حكايات ألف ليلة وليلة, بس اهو وبعد 20 سنة وبقيت جدة
لما اتجوزت تاني بحكي الحكاية لأحفادي اللي فاكرين اني بألف عليهم, بس الحكاية
حقيقية, حقيقية جدا, وكنت دايما بقول ان المظلوم ربنا بيوقفله جنود السماء
والأرض, وان المظلوم ربنا بيردله حقه مهما عدت السنين, وان الأصل في اختيار الزوج
للبنت هو الدين والأخلاق مش الفلوس ولا المكانة الاجتماعية أبدا، وان اللي هتحط
المعايير دي في شريك حياتها اللي هتختاره بعيدا عن الخُلق والدين غالبا بتدوق
الويل في حياتها..
#000054
"وإن ربك لبلمرصاد"
#000055
قصة مدام حنان فى ليلة الدخله I قصص حقيقية حدثت بالفعل
#000061
قصة بيضة الشيطان للكاتب ياسر تمنراست
#000063